# Индрадьюмна Свами

Индрадью́мна Сва́ми (санскр. (IAST) Indradyumna Svāmī; туганда исеме — Бра́йан Ти́ббитс, Инглиз телендә: Brian Tibbitts; 1949 елның 20 маенда туган; Пало-Алто, Калифорния, Америка Кушма Штатлары) — Һинд дине кришнаит гурусы һәм дәгъвачысы, Халыкара Кришна Аңы Җәмгыяте (ИСККОН)ның рухи җитәкчеләренең берсе, ИСККОН нигезләүчесе Бхактиведанта Свами Прабхупаданың (1896—1977) өйрәнчеге.
30 елдан артык актив дәгъвачылык эшчәнлегеннән соң Индрадьюмна Свами 1000-нән артык Кришнаизм дәгъвачылык программалары һәм фестивальләре оештырган. Аның тарафыннан Польшада уздырылган «Һиндстан Фестивале» иң купшы һәм уңышлы Кришнаит дәгъвачылык программаларның берсе булып тора. Индрадьюмна Свами сәяхәтләрен һәм дәгъвачылык «Сәфәр кылучы монах көндәлеге»ндә тасвирлый, ул 1995 елдан бирле регуляр рәвештә Инглиз телендә, Рус телендә һәм Испан телендә чыгарыла.

# Индрадьюмна Свами
## Биографиясе
### Иртә еллар

Брайан Тиббитс 1949 елның 20 маенда Пало-Алтода, штат Калифорния штатында туган. Дүрт яшендә ул авыр спиналь менингит белән авырып алды һәм берничә ай шифаханәдә тормыш һәм үлем чигендә яткан. Брайанга алты яшь булганда кварталның бөтен балаларның яраткан эте автомоблиль көпчәкләре астында үлгән. Бу вакыйгалар Тиббитсны тормыш мәгънәсе турында, бәхет һәм газаплар табигате турында уйланырга мәҗбур иткән.
Брайанга 12 яшь булганда, Рәхмәт көне алдыннан балаларга, алар бәйрәм өстәлендә нәрсәне күрергә теләгәнен рәсем ясарга бирем биргәннәр. Традицион күркә урынына, Брайан яшелчәләр рәсемен ясаган. Шул ук яшьтә диярлек Брайан ит ашамаска теләгән, әмма аның ата-анасы бу фикергә категорик рәвештә каршы булганнар.
Яшь вакытында Брайан җитди рәвештә сёрфинг белән мәшгуль булган һәм җәйне Калифорния пляжларында уздырган. Аңа 16 яшь булганда, ул әти-әни йортын калдырган һәм дуслары белән Мексикага "дулкын тотарга" киткән, анда ул Сан-Блас пляжларында үлә яздым.

# Индрадьюмна Свами
## Биографиясе
### Вьетнамда сугышта катнашу

Урта мәктәпне тәмамлаганнан соң, Тиббитс АКШ диңгез пехоты корпусына вербовкаланган һәм Вьетнам сугышына киткән, анда ул снайпер һәм шартлатучы диверсант буларак хезмәт иткән. Аның сүзләре буенча ул сугышырга "коммунизм таралуын туктату" теләгеннән барган. Бер ел хезмәт иткәннән соң, сугышның мәгънәсез икәнен аңлагаганнан соң ул сугышта катнашудан баш тарткан, шуның өчен ул берникадәр вакыт арест астында булган. 1970 елда азат ителгәч ул Ватанына кайткан һәм Детройтта яши башлаган һәм университетка кергән.

# Индрадьюмна Свами
## Биографиясе
### Рухи эзләнүләре. Кришнаитлар белән беренче очрашуы

Сваминың үзенең сөйләүләре буенча, университетта уку вакытында ул канәгатьсезлек һәм котылгысызлык хисләренә бирелгән. Бер юлы ул Ходайга ялварган һәм Аннан сыену сораган. Шуннан соң Тиббитс Һинд сәнгате күргәзмәсен зиярәт иткән, анда аны сөйгән гопилар тирәсендә Кришна рәсеме җәлеп иткән. Моны тасвирлаучы текстта шулай дип язылган: «Рәсемдә күк патшалыгы тасвирланган булган, анда Ходай мәңге тормыш белән ләззәтләнә». Музейдан чыкканда, Тиббитс Вишнуджана Свами дәгъвачылыгы астында Кришнаит монахлары төркемен очраткан, ул җыелган кешеләргә кришнаитлар тәгълиматы турында сөйләгән булган.

# Индрадьюмна Свами
## Биографиясе
### ИСККОН-да беренче еллар

Кришнаитлар белән берничә ел аралашканнан соң, Тибиттс ИСККОН-га кушылган. Монах яшәү рәвешен кабул иткәч, ул Детройт ИСККОН ашрамында яши башлаган. Ашрамда торуының беренче көннәреннән бирле ул кришнаитларның төп дәгъвачылык программаларында харинамада һәм рухи әдәбиятны таратуда катнаша башлаган. 1971 елның декабрендә Брайан ИСККОН нигезләүчесе Бхактиведанта Свами Прабхупададан дикшаны (рухи кабул итүне) алган, ул аңа «Индрадьюмна Даса» рухи исемен биргән (Санскриттан тәрҗемәдә бу «слуга Индрадьюмна» хезмәтчесе) һәм гуру аңа «батырларча дәгъва итәргә һәм изге исемнәргә ышанырга» кушкан. Киләсе елда Индрадьюмна гурудан шулай ук брахманнарга кабул итүне алган, һәм аның кушуы буенча Европага дәгъва итәргә киткән.

# Индрадьюмна Свами
## Биографиясе
### Дәгъвачылык эшчәнлеге

1970-енче елларда Индрадьюмна өлкән рухи туганы , под руководством своего старшего духовного брата Бхагавана идарәсе астында, Европада дәгъвачылык эше белән мәшгуль булган, анда ул Франциядә, Италиядә, Швейцариядә, Бельгиядә һәм Испаниядә яңа ИСККОН үзәкләрен ачарга булышкан. 1979 елда ул Бхагаваннана посвящение в санньясага (аскезада яшәү рәвеше) алган, һәм «свами» титулын алган. 1983—1986 елларда Индрадьюмна Свами Яңа Маяпур - Франциядә иң эре кришнаит җәмәгате президенты вазифаларын үтәгән. 1986 елдан бирле Индрадьюмна Свами актив рәвештә сәфәр кыла һәм бөтен дөньяда Гайдия-вайшнавизм дәгъвачылык итә. Бу вакыт эчендә ул дәгъвачылык эшчәнелеге вакытында Амазония урманнарында,, Квазулу-Наталда асаба кабиләләр арасында, Маврикий утравында, Яңа Каледониядә, Себердә, Босния һәм Һерцеговинада һәм Индонезиядә шөгыльләнгән булган. 1990-ынчы елларда Польшада һәм Босниядә, Индрадьюмна Свами һәм аның дәгъвачылык төркеменә берничә мәртәбә экстремистлар һөҗүм иткән.
1989 елда Индрадьюмна Свами Дурбанда беренче Ратха-ятраны оештырган, шуннан соң ул ел саен уздырыла. Шуның белән ул 1975 елда Көньяк Африка Җөмһүриятенә зиярәте вакытында өйрәнчекләрне шуның турында сораган Прабхупаданың теләген үтәгән.
2004 елда Индрадьюмна Свами Шри-Ланкада «Харе Кришна — яшәү ризыгы» гуманитар миссиясе белән идарә иткән, ул цунамидан зыян күргән шул илнең яшәүчеләрне җылытылган вегетариан төшке ашлар белән тәэмин иткән. Миссия аның җитәкчелеге астында барысы 250 мең порция аш өләшкән.

# Индрадьюмна Свами
## Биографиясе
### Дәгъвачылык эшчәнлеге
#### Польшада «Һиндстан Фестивале»

Калып:See also 1990 елдан башлап Индрадьюмна Свами Польшада ел саен «Һиндстан Фестивале» чарасын үткәрә, аның барышында ул Һиндстан мәдәниятен һәм сәнгатен тәкъдим итә. «Һиндстан Фестивале» иң уңышлы ИСККОН дәгъвачылык программаларның берсе булып тора. Бу фестиваль кысаларында, Индрадьюмна Свами һәм ул җитәкчелек иткән Кришнаитлар төркеме ел саен Польша Вудстокында катнашалар. Кришнаитларның бу эре яшьләр фестиваленда катнашуы Индрадьюмна Свами һәм Польша Вудстокы нигезләүчесе Ежи Овсяк арасында җылы дустанә мөнәсәбәтләргә күрә мөмкин булган.

# Индрадьюмна Свами
## Биографиясе
### Дәгъвачылык эшчәнлеге
#### Magic India

2010 елдан бирле, Индрадьюмна Свами һәм аның тарафыннан барлыкка китерелгән төрле милләтләрдән өч дистә артистлар төркеме дөньяның төрле илләре буенча Һинд дине мәдәни-дини программасы белән турне ясый, аның исеме Magic India. Бразилия массакүләм чаралары мәгълүматы буенча, Magic India программасының беренче ике елы эчендә якынча 1 млн кеше зиярәт иткән. Magic India кысаларында Индрадьюмна Свами Һинд дине рухилыгын һәм фәлсәфәсен биюләр, музыка һәм театр аша тәкъдим иткән. Мәсьәлән, 2011 елда Бразилиядә Magic India турнесы вакытында, труппа Индрадьюмна Свами труппасы 13 Бразилия шәһәрләрендә программалар белән тамаша күрсәткән, аның өлеше булып бхаратанатьям биюләре, Манипурдан музыкантларның барабаннарда уйнавы, йогларның чыгышлары, «Бхагавад-гита» буенча театраль тамашалар, Мумбаидан бию төркеме чыгышлары булган.

# Индрадьюмна Свами
## Биографиясе
### Дәгъвачылык эшчәнлеге
#### Дини сәфәр кылучы дәгъвачы көндәлеге

1995 елдан Индрадьюмна Свами регуляр рәвештә «Дини сәфәр кылучы көндәлеге»н нәшер итә, анда ул тәфсилләп сәяхәтләре һәм маҗараларны тасвирлый. Ул Facebook-та үз сәхифәсен алып бара, аның язучылары саны 45 мең кешедән артык.

# Индрадьюмна Свами
## Шулай ук карарга мөмкин

* Польшада Халыкара Кришна Аңы Җәмгыяте
* Россиядә Халыкара Кришна Аңы Җәмгыяте